آمریکا پرزیدنتی دونالد ترامپ، ایران یؤنتیمینین، اؤزونو ایفاده حاقی دا داخیل، اؤز خالقینین حاقلارینا سایقی گؤسترمه‌سی لازیم اولدوغونو بیلدیردی.
دونالد ترامپ، تویتر حسابین‌دان ایراندا دوام ائد‌ن اعتراضلارا دایر آچیقلامالار وئردی.
ترامپ آچیقلاماسین‌دا،
"رژیمین مالی فسادیندان و اؤلکه‌نین وارلیغینی یورد دیشیندا تروریزمه خرجلمه‌سین‌دن بئزمیش اولان ایران وطنداشلارینین دینج اعتراضلاری ایله باغلی معلوماتلار گلیر. ایران رهبرلیگی، اؤزونو ایفاده حاقی دا داخیل، اؤز خالقینین حاقلارینا حؤرمت ائتمه‌لی‌دیر. دونیا بو پروسه‌نی ایزله‌ییر" ایفاده‌لرینه یئر وئردی.
دونالد ترامپین آچیقلاماسین‌دان قیسا بیر مدت اول ده آغ ائو سؤزچوسو سارا ساندرز، ترامپین ایشلتدیگی ایفاده‌لرله ایران‌داکی اعتراضلارلا باغلی آمریکانین باخیشینی اورتایا قویدو.
آمریکا خاریجی ایشلر باخانلیغی سؤزچوسو هدر ناوئرت ایسه ایران‌داکی حاکمیت علیه‌ینه اعتراضلاری یاخین‌دان تعقیب ائتدیکلرینی آچیقلایاراق، حادثه‌لر سیراسیندا توتوقلامالاری قینادیقلارینی بیلدیرمیشدی.
ایرانین مشهد،کاشمر و کرمانشاه شهرلرین‌ده رژیم و پرزیدنت حسن روحانی رهبرلیگی علیه‌ینه گؤستریلری داوام ائدیر.
باهالیق سببیله تشکیل اولونان گؤستریلرین، ایرانین باشقا شهرلرینه ده یاییلدیغی بیلدیریلیر.
